Сюжэт “Масакры” (сцэнарыст Аляксандр Качан) грунтуецца на навэле Праспэра Мерымэ пра мядзведзя-пярэваратня (“Локіс”) ды на матывах старажытных беларускіх легенд. Падзеі ў фільме адбываюцца ў час пасля задушэння антырасійскага нацыянальна-вызвольнага паўстання Кастуся Каліноўскага 1863-1864 гадоў. Інсургентаў высылаюць з Беларусі, а на іх месца прыязджаюць расійцы. Вайна скончылася, але яе прысутнасць адчуваецца паўсюль. “Народ тут ненадежный, молчат и смотрят бирюками”, — характарызуе “тутэйшых” расійскі генерал Белазерскі.